Jalan Tol Trans Sumatra

**Jalan Tol Trans Sumatra** adolah jaringan jalan tol sapanjang 2.818&nbsp;km di Indonesia nan direncanakan maubuangkan kota-kota di Pulau Sumatera, dari Lampung inggo Aceh.

## Sijarah
Pado 20 Februari 2012, Menteri Badan Usaha Milik Negara Dahlan Iskan maadokan patamuan jo gubernur-gubernur sa-Sumatera di Griya Agung, Palembang, Sumatera Selatan. Patamuan iko mambahas pacapatan pambangunan jalan tol di Sumatera. Dalam patamuan tasabuik juo hadir Deputi Kementerian BUMN bidang Infrastruktur Sumaryanto, Direktur Utamo PT Jasa Marga Adityawarman jo Direktur Pangambangan Usaho Jasa Marga Abdul Hadi.

Dikaranokan sacaro ekonomi pambangunan jalan tol di Sumatera masih talampau barek, sarato kurang diminati investor, mangko mulonyo basupakaik untuak mambangun parusahaan patungan antaro Jasa Marga jo satiok pemda di Sumatera. Pambagian tugasnyo adolah Pemda mambebaskan tanah jo mancadangkan sajumlah kawasan di sapanjang jalan tol untuak sabuah proyek bisnis pado maso kamuko nan kudian ka dikalola basamo.

Sairiang bajalannyo wakatu, akhianyo Presiden Susilo Bambang Yudhoyono mangaluakan Peraturan Presiden (Perpres) No. 100/2014 tantang "Percepatan Pembangunan Jalan Tol di Sumatera" tanggal 17 September 2014. Dalam Perpres iko disampaikan, pamarintah manugaskan PT Hutama Karya (Persero) untuak malakukan pandanaan, parencanaan teknis, palaksanaan konstruksi, pangoperasian, jo pamaliharoan pado ampek rueh jalan tol nan maliputi rueh Jalan Tol Medan-Binjai, rueh Jalan Tol Palembang-Simpang Indralaya, rueh Jalan Tol Pekanbaru-Dumai, jo rueh Jalan Tol Bakauheni-Terbanggi Besar. Perpres tasabuik kudian direvisi dek Presiden Joko Widodo malalui Perpres No. 117/2015 tentang "Perubahan atas Peraturan Presiden Nomor 100 Taun 2014 tantang Percepatan Pembangunan Jalan Tol di Sumatera" nan manambah panugasan kapado PT Hutama Karya (Persero) sainggo manjadi total 24 rueh tol di Sumatera.

## Rueh prioritas nan alah resmi ditatapkan pamarintah (per September 2016)

* Bakauheni - Terbanggi Besar (140,938&nbsp;km) - **baoperasi Januari 2018** (Paket 1 Segmen Bakauheni Selatan-Bakauheni Utara 8,9&nbsp;km & Paket 2 Segmen Lematang-Kotabaru 5&nbsp;km), **8 Maret 2019** (kasadoalahan)
** Paket 1: Bakauheni-Sidomulyo (39,9&nbsp;km), Paket 2: Sidomulyo-Kota Baru (40&nbsp;km), Paket 3: Kotabaru-Tegineneng (30&nbsp;km), Paket 4: Tegineneng-Terbanggi Besar (33&nbsp;km)
* Palembang - Indralaya (21,93&nbsp;km) - **baoperasi Oktober 2017** (Seksi 1), **September 2018** (Seksi 2 jo 3)
** Seksi 1: Palembang - Pemulutan (7,10&nbsp;km), Seksi 2: Pemulutan - KTM (4,9&nbsp;km), Seksi 3: KTM - Simpang Indralaya (9,93&nbsp;km)
* Medan - Binjai (16,72&nbsp;km) - **baoperasi Oktober 2017** (Seksi Medan Helvetia-Binjai 10,5&nbsp;km), target pangoperasian kasadoalahan: 2019
* Pekanbaru - Dumai (131,475&nbsp;km) - **baoperasi September 2020**
* Palembang - Tanjung Api-Api (70&nbsp;km) - **dalam parancanaan**, target konstruksi: 2019, pangoperasian: 2021
* Terbanggi Besar - Pematang Panggang - Kayuagung (189,20&nbsp;km) - **baoperasi November 2019**
* Kisaran - Tebing Tinggi (68,946&nbsp;km) - **sedang konstruksi**, target pangoperasian: 2021
* Tebing Tinggi - Parapat (95&nbsp;km) - **dalam parancanaan**
* Padang - Pekanbaru (240&nbsp;km) - **dalam parancanaan**
* Banda Aceh - Medan (455&nbsp;km) - **dalam parancanaan**
* Jalan Tol Bakauheni - Bengkulu (693&nbsp;km) - **dalam parancanaan**
* Jalan Tol Bengkulu - Painan (485&nbsp;km) - **dalam parancanaan**

Indak ditatapkan sabagai rute utamo namun sadang konstruksi:

* Medan - Kualanamu - Tebing Tinggi (61,8&nbsp;km) - **baoperasi Oktober 2017** (Seksi Kualanamu-Perbarakan-Sei Rampah), **Juni 2018** (Seksi Tanjung Morawa-Perbarakan), **Maret 2019** (kasadoalahan)
** Seksi 1: Medan - Perbarakan-Kuala Namu (17,80&nbsp;km), Seksi 2: Perbarakan - Tebing Tinggi (44&nbsp;km)

## Rueh Tol Trans Sumatra

### Koridor Aceh - Medan

### Koridor Medan - Parapat - Kisaran

### Koridor Kisaran - Dumai - Padang

### Koridor Pekan Baru - Jambi - Betung

### Koridor Tanjung Api-Api - Palembang - Bengkulu

### Koridor Betung - Palembang - Bakauheni

### Koridor Kapulauan Riau

## Tabel jalan tol di Sumatera

## Caliak juo

* Daftar jalan tol di Indonesia
* Jalan Tol Trans Jawa
* Jalan Tol Trans Kalimantan
* Jalan Tol Trans Sulawesi

## Rujuakan